CELEX: 52020DP0353
Language: da
Date: 2020-12-15 00:00:00
Title: Europa-Parlamentets afgørelse om ikke at gøre indsigelse mod Kommissionens delegerede forordning af 6. november 2020 om ændring af delegeret forordning (EU) 2019/815 for så vidt angår 2020-ajourføringen af den taksonomi, der er fastsat i de reguleringsmæssige tekniske standarder for det fælles elektroniske rapporteringsformat (C(2020)7523 — 2020/2865(DEA))

29.10.2021   
            
            
               DA
            
            
               Den Europæiske Unions Tidende
            
            
               C 445/231
            
         
      P9_TA(2020)0353
      Afgørelse om ikke at gøre indsigelse mod en delegeret retsakt: 2020-ajourføringen af den taksonomi, der er fastsat i de reguleringsmæssige tekniske standarder for det fælles elektroniske rapporteringsformat
      Europa-Parlamentets afgørelse om ikke at gøre indsigelse mod Kommissionens delegerede forordning af 6. november 2020 om ændring af delegeret forordning (EU) 2019/815 for så vidt angår 2020-ajourføringen af den taksonomi, der er fastsat i de reguleringsmæssige tekniske standarder for det fælles elektroniske rapporteringsformat (C(2020)7523 — 2020/2865(DEA))
      (2021/C 445/39)
      
         Europa-Parlamentet,
      
                  —
               
               
                  der henviser til Kommissionens delegerede forordning (C(2020)7523),
               
            
                  —
               
               
                  der henviser til Kommissionens skrivelse af 18. november 2020, hvori Parlamentet anmodes om at erklære, at det ikke vil gøre indsigelse mod den delegerede forordning,
               
            
                  —
               
               
                  der henviser til skrivelse af 4. december 2020 fra Retsudvalget til Udvalgsformandskonferencens formand,
               
            
                  —
               
               
                  der henviser til artikel 290 i traktaten om Den Europæiske Unions funktionsmåde,
               
            
                  —
               
               
                  der henviser til Europa-Parlamentets og Rådets direktiv 2004/109/EF af 15. december 2004 om harmonisering af gennemsigtighedskrav i forbindelse med oplysninger om udstedere, hvis værdipapirer er optaget til handel på et reguleret marked, og om ændring af direktiv 2001/34/EF (1), særlig artikel 4, stk. 7,
               
            
                  —
               
               
                  der henviser til Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (2), særlig artikel 13, stk. 2,
               
            
                  —
               
               
                  der henviser til det udkast til reguleringsmæssige tekniske standarder, som Den Europæiske Værdipapir- og Markedstilsynsmyndighed forelagde Kommissionen den 18. juni 2020,
               
            
                  —
               
               
                  der henviser til forretningsordenens artikel 111, stk. 6,
               
            
                  —
               
               
                  der henviser til henstilling til afgørelse fra Retsudvalget,
               
            
                  —
               
               
                  der henviser til, at der ikke er gjort indsigelse inden for den frist, der er fastsat i forretningsordenens artikel 111, stk. 6, tredje og fjerde led, og som udløb den 15. december 2020,
               
            
                  A.
               
               
                  der henviser til, at Kommissionens delegerede forordning (EU) 2019/815 fastsætter det fælles elektroniske rapporteringsformat, der er omhandlet i artikel 4, stk. 7, i direktiv 2004/109/EF, og som skal anvendes af udstedere ved udarbejdelsen af deres årsregnskaber;
               
            
                  B.
               
               
                  der henviser til, at den grundlæggende taksonomi, der skal anvendes i det fælles elektroniske rapporteringsformat, er baseret på IFRS-taksonomien, som den er en udvidelse af; der henviser til, at IFRS Foundation skal ajourføre IFRS-taksonomien årligt for bl.a. at tage hensyn til nye IFRS-standarder eller ændringer af eksisterende IFRS-standarder, analysen af oplysninger, der normalt overføres i praksis, og forbedringer af det generelle indhold af den pågældende taksonomi eller den anvendte teknologi;
               
            
                  C.
               
               
                  der henviser til, at Kommissionens delegerede forordning af 6. november 2020 fastsætter, at den finder anvendelse på årsregnskaber, der indeholder årsregnskaber for regnskabsår, der begynder den 1. januar 2021 eller derefter; der henviser til, at udstederne vil få lov til at vedtage den taksonomi, der er specificeret i nævnte forordning, for regnskabsår, der begynder den 1. januar 2020 eller derefter;
               
            
                  D.
               
               
                  der henviser til, at Europa-Parlamentet og Rådet bør have tre måneder fra meddelelsen om en delegeret retsakt til at gøre indsigelse mod den;
               
            
                  E.
               
               
                  der henviser til, at Kommissionen gav meddelelse om den delegerede retsakt den 6. november 2020, og at fristen på tre måneder for eventuelle indsigelser fra Parlamentet eller Rådet derfor udløber efter den 1. januar 2021, som er den dato, som den delegerede retsakt fastsætter for dens ikrafttræden;
               
            
                  F.
               
               
                  der henviser til, at der ikke er nogen grund til at gøre indsigelse mod den delegerede retsakt;
               
            
               
                  1.
               
               
                  erklærer, at det ikke gør indsigelse mod den delegerede forordning;
               
            
               
                  2.
               
               
                  pålægger sin formand at sende denne afgørelse til Rådet og Kommissionen.
               
            
         (1)  EUT L 390 af 31.12.2004, s. 38.
      
         (2)  EUT L 331 af 15.12.2010, s. 84.